
Automatizavimo platformos, finansų ir pinigų politikos sistemų kūrimo, plėtros ir priežiūros PASLAUGOS. Techninė specifikacija

Perkančioji organizacija, siekdama užtikrinti efektyvų ir savalaikį informacinių sistemų bei sprendimų kūrimą, plėtrą ir priežiūrą, įsigyja automatizavimo platformos, finansų ir pinigų politikos sistemų kūrimo, plėtros ir priežiūros paslaugas, apimančias atitinkamų sričių specialistų kompetenciją ir ekspertines žinias.
Šių paslaugų, įskaitant reikiamos kvalifikacijos ir kompetencijos specialistų pasitelkimą, įsigijimui Perkančioji organizacija kuria Dinaminę pirkimo sistemą (toliau – DPS), kurios pagrindu, atsižvelgiant į konkretų Perkančiosios organizacijos poreikį, bus vykdomi atskiri pirkimai.
DPS objektas skirstomas į atskiras kategorijas, atsižvelgiant į įsigyjamų paslaugų pobūdį, paskirtį, technines bei funkcines charakteristikas. Išskiriamos 5 kategorijos:
I kategorija - Kompleksinių Microsoft Power Platform informacinių sistemų kūrimas ir vystymas;
II kategorija - Microsoft Power Platform automatizavimo sprendimų kūrimas ir vystymas;
III kategorija - Pinigų politikos (PPO) ir susijusių sistemų vystymo, priežiūros ir analizės paslaugos;
IV kategorija - FAIS ir susijusių sistemų vystymo, priežiūros ir analizės paslaugos;
V kategorija - nPRDB sistemos vystymo, priežiūros ir analizės paslaugos. 
Toliau šiame dokumente aprašomos atskiros DPS kategorijos, nurodomas kiekvienos kategorijos pirkimo objektas, jo apimtis bei pagrindinės charakteristikos. Konkretūs reikalavimai įsigyjamam objektui, įskaitant techninius, funkcinius, kokybės ir kitus reikalavimus, prireikus bus nustatomi konkretaus pirkimo, vykdomo DPS pagrindu, pirkimo dokumentuose.
Kiekvieno konkretaus pirkimo metu perkančioji organizacija nustatys faktinį pirkimo poreikį, konkrečią perkamų paslaugų apimtį, reikalavimus bei kitas pirkimo sąlygas, neperžengdama DPS nustatytos apimties ir kategorijų ribų.

I Kategorija: Kompleksinių Microsoft Power Platform informacinių sistemų kūrimas ir vystymas

Kategorijos paskirtis
Kategorija skirta sudėtingiems ir didelės apimties Microsoft Power Platform pagrindu kuriamų, modernizuojamų arba plėtojamų informacinių sistemų projektams, kuriuose reikalingas viso sprendimo gyvavimo ciklo (ALM) valdymas, sprendimų architektūros projektavimas, sudėtingų integracijų kūrimas ir koordinuotas kelių kompetencijų specialistų komandos darbas.
Kategorijai būdingi projektai
Šiai kategorijai priskiriami projektai, kuriems būdingi tokie požymiai:
kuriama, modernizuojama arba plėtojama strateginės ir (arba) aukštos svarbos lygio organizacijos mastu naudojama informacinė sistema;
projektas apima kelis funkcinius modulius, kuriais naudojasi du ar daugiau organizacijos padalinių;
dėl projektų sudėtingumo ir svarbos, reikalingas sprendimų architektūros projektavimas, techninis valdymas ir darbo standartų užtikrinimas;
projekte dalyvauja kelių kompetencijų specialistų komanda;
pagrindinę technologinę platformą sudaro Microsoft Power Platform komponentai, tokie kaip Dataverse, Power Apps, Power Automate, Copilot Studio ir Power Pages;
papildomai naudojamos Microsoft Azure ir Microsoft 365 platformų technologijos, įskaitant, bet neapsiribojant: SharePoint Online, Microsoft Teams, Azure Logic Apps, Azure Functions, Azure API Management, Microsoft Entra External ID;
reikalingos integracijos su skirtingų tipų išorinėmis informacinėmis sistemomis autentifikavimo, duomenų mainų, dokumentų ir failų saugojimo, API integravimo bei kitais tikslais;
viename sprendime paprastai įgyvendinamas didelis integracijų kiekis, galintis apimti 20 ar daugiau išorinių sistemų;
integracijų poreikiams gali būti kuriami ir naudojami šie komponentai:
nestandartiniai autentifikavimo teikėjai (angl. custom authentication providers);
nestandartinės duomenų jungtys (angl. custom data connectors);
virtualiųjų lentelių duomenų teikėjai (angl. virtual table data providers);
nestandartinės Dataverse API (angl. Dataverse custom APIs);
kiti standartiniai ir nestandartiniai integracijų komponentai;
pilnam taikomųjų programų gyvavimo ciklo valdymui (ALM) naudojami standartizuoti ir automatizuoti kūrimo, testavimo bei diegimo procesai, taikant Azure DevOps Services arba lygiavertes priemones;
projektui sukuriami ir taikomi reikalavimų valdymo, architektūros, projektavimo, programavimo, testavimo, diegimo ir priežiūros standartai.

Kategorijai būdingos veiklos
verslo procesų analizė ir modeliavimas;
sprendimų architektūros projektavimas;
Microsoft Power Platform sprendimų kūrimas naudojant Power Apps, Power Automate, Dataverse, Copilot Studio ir Power Pages;
sudėtingų ir nestandartinių integracijų projektavimas ir įgyvendinimas;
ALM ir DevOps procesų diegimas bei tobulinimas;
testavimo strategijos rengimas;
UX/UI dizaino sistemos kūrimas;
naudotojų kelionės (User Journey) analizė ir naudotojo patirties gerinimas;
saugumo, veiklos tęstinumo ir architektūrinių reikalavimų analizė;
sprendimų kokybės užtikrinimas ir architektūrinė priežiūra;
techninės ir naudotojų dokumentacijos rengimas;
naudotojų mokymų organizavimas ir naudotojų vadovų rengimas.

Kategorijai būdingos kompetencijos
Projekte dalyvauja kelių kompetencijų specialistų komanda, užtikrinanti viso sprendimo gyvavimo ciklo (ALM) įgyvendinimą:
Power Platform funkciniai konsultantai
Power Platform sprendimų ir DI programuotojai
Power Pages programuotojas
Power Platform vyriausieji programuotojai
Power Platform administratorius
Power Platform sprendimų architektas
Vyresnieji veiklos analitikai
Full Stack programuotojai2
UI/UX dizaino specialistas
Kokybės užtikrinimo inžinierius
Azure DevOps inžinierius
Microsoft produktų saugumo specialistas

Pavyzdiniai projektai
organizacijos paslaugų portalas arba klientų savitarnos sistema;
strateginės svarbos verslo aplikacija arba informacinė sistema;
organizacijos mastu naudojama sudėtingų organizacinių procesų valdymo platforma;
Power Platform sprendimas, apimantis platų integracijų su išorinėmis informacinėmis sistemomis spektrą (paprastai 10–20 ir daugiau integracijų).

Atribojimas nuo kitų kategorijų
Šiai kategorijai nepriskiriami nedidelės apimties procesų automatizavimo ir verslo aplikacijų kūrimo projektai, kuriems nereikalinga sprendimų architektūra, sudėtingos integracijos, automatizuoti ALM procesai ar kelių kompetencijų specialistų komandos darbas

 II Kategorija: Microsoft Power Platform automatizavimo sprendimų kūrimas ir vystymas

Kategorijos paskirtis
Kategorija skirta Microsoft Power Platform pagrindu kuriamų, modernizuojamų ir plėtojamų veiklos procesų automatizavimo, skaitmeninimo ir verslo aplikacijų sprendimų projektams, kuriuose pagrindinis dėmesys skiriamas greitam verslo poreikių įgyvendinimui, standartinių platformos galimybių panaudojimui ir procesų efektyvinimui.

Kategorijai būdingi projektai
Šiai kategorijai priskiriami projektai, kuriems būdingi tokie požymiai:
kuriamas, modernizuojamas arba plėtojamas konkretaus verslo proceso ar veiklos srities sprendimas;
sprendimu naudojasi vienas arba keli organizacijos padaliniai;
projektui nereikalingas kompleksinis sprendimų architektūros projektavimas;
projekte dalyvauja nedidelė specialistų komanda;
pagrindinę technologinę platformą sudaro Microsoft Power Platform komponentai, tokie kaip Power Apps, Power Automate, Dataverse, Copilot Studio ir Microsoft Power BI;
sprendimas paprastai integruojamas su nedideliu skaičiumi vidinių arba išorinių sistemų;
integracijos dažniausiai įgyvendinamos naudojant standartines Microsoft Power Platform jungtis ir API;
projektui gali būti taikomi baziniai ALM procesai, tačiau nereikalaujama sudėtingų DevOps praktikų ar plataus masto automatizavimo.

Kategorijai būdingos veiklos
veiklos procesų analizė ir skaitmeninimo galimybių vertinimas;
naudotojų poreikių rinkimas ir reikalavimų detalizavimas;
Microsoft Power Platform sprendimų kūrimas naudojant Power Apps, Power Automate, Dataverse, Copilot Studio ir Microsoft Power BI;
verslo procesų automatizavimo sprendimų kūrimas;
standartinių integracijų su Microsoft 365 ir kitomis sistemomis įgyvendinimas;
ataskaitų, informacinių suvestinių (angl. dashboards) ir duomenų vizualizacijų kūrimas;
esamų sprendimų plėtra ir priežiūra;
sprendimų testavimas;
techninės ir naudotojų dokumentacijos rengimas;
naudotojų mokymų organizavimas ir konsultavimas;
sprendimų diegimas ir konfigūravimas.
Priklausomai nuo projekto pobūdžio, kai kurios funkcijos gali būti atliekamos to paties specialisto.

Kategorijai būdingos kompetencijos
Projekte paprastai dalyvauja nedidelė specialistų komanda:
Power Platform funkcinis konsultantai;
Power Platform sprendimų ir DI programuotojai; 
Power Platform vyriausiasis programuotojas
Power BI programuotojas.

Pavyzdiniai projektai
dokumentų derinimo ir tvirtinimo proceso automatizavimo sprendimas;
komandiruočių, atostogų ar kitų prašymų valdymo sistema;
registracijos, rezervavimo ar paraiškų administravimo sistema;
vidinis veiklos procesų valdymo sprendimas;
virtualus asistentas, sukurtas naudojant Copilot Studio;
konkrečiai veiklos sričiai skirta Power Apps aplikacija;
Power BI ataskaitos ir informacinės suvestinės (angl. reports and dashboards)
Microsoft 365 ir Power Platform pagrindu sukurtas procesų automatizavimo sprendimas.

Atribojimas nuo kitų kategorijų
Šiai kategorijai nepriskiriami didelės apimties ar aukštos svarbos organizacijos masto projektai, kuriems reikalingas sprendimų architektūros projektavimas, sudėtingų duomenų modelių ir duomenų mainų scenarijų įgyvendinimas, sudėtingų integracijų kūrimas, kelių kompetencijų specialistų komandų koordinavimas, išplėstinės DevOps praktikos ar visiškai automatizuotas ALM procesų valdymas.

III Kategorija: Pinigų politikos (PPO) ir susijusių sistemų vystymo, priežiūros ir analizės paslaugos

Kategorijos paskirtis
Kategorija skirta Lietuvos banko pinigų politikos, finansinio stabilumo, finansinio turto valdymo ir susijusių veiklos procesų vykdymui reikalingų informacinių sistemų vystymo, priežiūros, modernizavimo ir analizės paslaugoms.
Paslaugų teikėjas turi užtikrinti nuolatinį sistemų veikimo palaikymą, incidentų ir problemų analizę bei šalinimą, reguliacinių, Eurosistemos ir Europos Centrinio Banko reikalavimų įgyvendinimą, taip pat verslo poreikius atitinkančių IT pokyčių realizavimą pagal suderintus prioritetus ir turimus biudžeto išteklius.

Kategorijai būdingi IT pokyčiai
Šiai kategorijai priskiriami IT pokyčiai ir veiklos, susijusios su:
teisinių, reguliacinių, Eurosistemos ir Europos Centrinio Banko reikalavimų įgyvendinimu;
informacinių sistemų funkcionalumo plėtra ir tobulinimu;
incidentų, problemų ir techninės skolos mažinimu;
duomenų kokybės ir duomenų valdymo gerinimu;
sistemų integracijų kūrimu, priežiūra ir keitimu;
saugių duomenų mainų sprendimų palaikymu ir vystymu;
autentifikavimo, autorizavimo, sertifikatais pagrįstų saugumo sprendimų ir elektroninių pranešimų apsikeitimo sprendimų kūrimu bei priežiūra;
veikimo patikimumo, našumo, saugumo ir audituojamumo gerinimu;
technologiniu sistemų atnaujinimu ir modernizavimu.
IT pokyčių apimtis gali skirtis nuo nedidelių funkcinių ar techninių pataisymų iki kompleksinių kelių tarpusavyje susijusių sistemų pakeitimų.
Pagrindinės sistemos
Paslaugos gali būti teikiamos šioms sistemoms ir jų technologiniams komponentams:
Privalomųjų atsargų valdymo sistemai (nPA);
Įkaito valdymo sistemai (nIVS);
Indėlininkų aptarnavimo informacinei sistemai (IAIS);
Eurosistemos pinigų politikos aukcionų valdymo sistemai (SiTender);
Vidinei kredito rizikos vertinimo sistemai (ICAS);
kitoms su šiomis sistemomis susijusioms informacinėms sistemoms, posistemėms, integracijoms ir technologiniams komponentams.

Kategorijai būdingos veiklos
veiklos ir sisteminių reikalavimų analizė;
IT pokyčių analizė, projektavimas ir įgyvendinimas;
backend ir frontend sprendimų kūrimas bei vystymas;
duomenų modelių, duomenų srautų ir duomenų kokybės analizė;
API, integracinių sąsajų ir pranešimų apsikeitimo sprendimų kūrimas bei palaikymas;
autentifikavimo, autorizavimo ir sertifikatais pagrįstų saugumo sprendimų kūrimas bei priežiūra;
testavimo veiklų vykdymas ir kokybės užtikrinimas;
problemų priežasčių analizė ir šalinimas;
techninės dokumentacijos rengimas ir atnaujinimas;
sistemų priežiūros ir vystymo darbų planavimas bei koordinavimas.

Kategorijai būdingos kompetencijos
Informacinių sistemų vystymo, modernizavimo ir priežiūros veiklose gali dalyvauti kelių kompetencijų specialistų komanda, apimanti:
Scrum master specialistą
vyresniuosius Back-End inžinierius
vyresniuosius Front-End inžinierius
vyresniuosius verslo analitikus
vyresniuosius IT sistemų analitikus
vyresniuosius duomenų inžinierius
duomenų kokybės inžinierius
kokybės užtikrinimo (QA) inžinierius
Priklausomai nuo pokyčio pobūdžio, dalį funkcijų gali vykdyti tas pats specialistas, jeigu jo kvalifikacija ir profesinė patirtis atitinka atitinkamoms kompetencijoms keliamus reikalavimus.

Pavyzdiniai projektai
Oracle Database pagrindu veikiančių sistemų migravimas į PostgreSQL platformą;
SQL programinio kodo ir duomenų bazių objektų adaptavimas naujai duomenų bazių architektūrai;
XML pagrindu vykdomų finansinių pranešimų formatų atnaujinimas ir sistemų adaptavimas;
duomenų srautų optimizavimo projektai tarp kelių vidinių ir išorinių sistemų;
integracijų konsolidavimas ir perėjimas prie centralizuotos integracinės platformos;
privalomųjų atsargų valdymo sistemos funkcionalumo plėtra;
įkaito valdymo sistemos integracijų modernizavimas;
kredito rizikos vertinimo sprendimų vystymas;
duomenų kokybės užtikrinimo ir validavimo taisyklių diegimo projektai;
aplikacijų monitoringo, audito ir saugos sprendimų diegimo projektai.

IV Kategorija: FAIS ir susijusių sistemų vystymo, priežiūros ir analizės paslaugos

Kategorijos paskirtis
Kategorija skirta Lietuvos banko finansų valdymo, apskaitos, biudžeto planavimo, pirkimų valdymo ir susijusių veiklos procesų vykdymui reikalingų informacinių sistemų vystymo, priežiūros, modernizavimo ir analizės paslaugoms.
Paslaugų teikėjas turi užtikrinti esamų sistemų veikimo palaikymą, incidentų ir problemų analizę bei šalinimą, verslo poreikius atitinkančių IT pokyčių įgyvendinimą, duomenų mainų tarp sistemų užtikrinimą bei nuoseklų funkcionalumų perkėlimą iš esamų individualiai sukurtų sprendimų į ERP platformą.

Kategorijai būdingi IT pokyčiai
Šiai kategorijai priskiriami IT pokyčiai ir veiklos, susijusios su:
finansų, apskaitos, biudžeto planavimo ir pirkimų valdymo procesų skaitmeninimu bei tobulinimu;
esamų FAIS Windows ir web aplikacijų priežiūra, vystymu ir refaktoringu;
naujų funkcionalumų kūrimu bei integravimu į esamas sistemas;
duomenų mainų tarp ERP (Microsoft Dynamics 365 Finance & Operations), FAIS, DIS, PROPHIX ir kitų sistemų kūrimu, plėtra ir priežiūra;
esamos sistemos funkcionalumų migravimu į ERP platformą;
finansinių duomenų surinkimo, transformavimo ir pateikimo procesų modernizavimu;
finansinių operacijų, pagrindinės knygos (General Ledger), pirkimų ir sąskaitų faktūrų valdymo procesų pokyčių įgyvendinimu;
integracinių sprendimų kūrimu ir duomenų mainų konsolidavimu naudojant integracinę platformą arba kitus suderintus sprendimus;
veikimo našumo, stabilumo ir audituojamumo gerinimu.
IT pokyčių apimtis gali skirtis nuo pavienių pataisymų iki kompleksinių kelių sistemų ir procesų transformacijos veiklų.
Pagrindinės sistemos
Paslaugos gali būti teikiamos šioms sistemoms ir jų technologiniams komponentams:
FAIS;
ERP sistema (Microsoft Dynamics 365 Finance & Operations);
DIS;
PROPHIX;
Lietuvos banko integracinei platformai;
kitoms su šiomis sistemomis susijusioms informacinėms sistemoms, posistemėms, integracijoms bei technologiniams komponentams.

Kategorijai būdingos veiklos
Reikalavimų analizė ir sprendimų projektavimas
veiklos ir sisteminių reikalavimų analizė;
IT pokyčių analizė, projektavimas ir įgyvendinimas;
techninių specifikacijų ir techninių užduočių rengimas.
Sistemų vystymas ir modernizavimas
Windows ir web aplikacijų vystymas, priežiūra ir refaktoringas;
naujų funkcionalumų kūrimas;
sistemų funkcionalumų migravimas į ERP platformą;
backend sprendimų kūrimas ir vystymas.
Integracijos ir duomenų mainai
integracinių sprendimų kūrimas ir priežiūra;
Web Service ir API sprendimų kūrimas bei vystymas;
duomenų mainų tarp ERP ir susijusių sistemų užtikrinimas;
failų apdorojimo ir transformavimo sprendimų kūrimas.
Testavimas ir kokybės užtikrinimas
testavimo veiklų vykdymas;
funkcinis ir integracinis testavimas;
pokyčių kokybės užtikrinimas.
Dokumentavimas ir koordinavimas
techninės dokumentacijos rengimas ir atnaujinimas;
sistemų priežiūros ir vystymo darbų koordinavimas.

Kategorijai būdingos kompetencijos
Vyresnysis Back-end  inžinierius (Senior Backend Engineer (.NET))
Vyresnysis verslo analitikas (Senior Business Analyst)

Pavyzdiniai darbai
FAIS funkcionalumo perkėlimas į Microsoft Dynamics 365 Finance & Operations;
naujų finansinių operacijų funkcionalumų kūrimas;
pirkimų valdymo procesų automatizavimas;
sąskaitų faktūrų apdorojimo procesų modernizavimas;
integracijų tarp ERP, FAIS, DIS ir PROPHIX vystymas;
OpenShift aplinkoje veikiančių integracinių servisų modernizavimas;
finansinių duomenų apsikeitimo procesų optimizavimas.

V Kategorija: nPRDB sistemos vystymo, priežiūros ir analizės paslaugos

Kategorijos paskirtis
Kategorija skirta Paskolų rizikos duomenų bazei ( nPRDB ) ir susijusių sistemų vystymo, priežiūros, modernizavimo ir analizės paslaugoms, užtikrinant sistemos pasirengimą IReF iniciatyvai, veikimo patikimumą, našumą, saugumą ir technologinę plėtrą.
Paslaugų teikėjas turi užtikrinti nuolatinį sistemos veikimo palaikymą, incidentų ir problemų šalinimą, techninės skolos mažinimą, duomenų apdorojimo efektyvinimą bei naujų technologinių sprendimų diegimą.
Kategorijai būdingi IT pokyčiai
Šiai kategorijai priskiriami IT pokyčiai ir veiklos, susijusios su:
sistemos paruošimu ir adaptavimu IReF iniciatyvos reikalavimams;
duomenų srautų optimizavimu;
ETL procesų kūrimu, tobulinimu ir stabilizavimu;
duomenų apdorojimo našumo didinimu;
techninės skolos mažinimu;
incidentų ir problemų priežasčių analizavimu bei šalinimu;
sistemos integravimu su naujai kuriama Lietuvos banko paslaugų svetaine;
saugumo reikalavimų įgyvendinimu;
autentifikavimo ir autorizavimo sprendimų diegimu;
debesijos infrastruktūros sprendimų diegimu ir migracija į Google Cloud aplinką;
stebėsenos, monitoringo ir audito sprendimų vystymu;
procesų automatizavimu ir optimizavimu.

Pagrindinės sistemos
Paslaugos gali būti teikiamos:
nPRDB sistemai;
IReF iniciatyvai pritaikomiems komponentams;
nPRDB integracijoms;
susijusiems duomenų apdorojimo ir ETL sprendimams;
debesijos infrastruktūros komponentams;
kitoms su šiomis sistemomis susijusioms posistemėms ir technologiniams komponentams.

Kategorijai būdingos veiklos
Analizė ir architektūra
veiklos ir sisteminių reikalavimų analizė;
IT pokyčių analizė ir projektavimas;
techninių sprendimų architektūros projektavimas.
Sistemų vystymas
Java pagrindu veikiančių sprendimų vystymas;
backend sprendimų kūrimas ir modernizavimas;
sistemos adaptavimas IReF reikalavimams.
Duomenų valdymas
ETL procesų kūrimas ir optimizavimas;
duomenų srautų analizė ir optimizavimas;
duomenų apdorojimo našumo gerinimas.
Saugumas ir infrastruktūra
autentifikavimo ir autorizavimo sprendimų diegimas;
migravimo į Google Cloud infrastruktūrą veiklos;
monitoringo ir stebėsenos sprendimų kūrimas bei priežiūra.
Testavimas ir eksploatavimas
funkcinis ir integracinis testavimas;
incidentų analizė ir problemų šalinimas;
sistemos stabilumo ir našumo užtikrinimas.

Kategorijai būdingos kompetencijos
vyresnysis Back-end  inžinierius (Backend Engineer (Java))
vyresnysis Back-end  inžinierius (Senior Technical Lead (.NET))
vyresnysis IT sistemų analitikas (Senior IT Systems Analyst)

Pavyzdiniai darbai
nPRDB sistemos adaptavimas IReF reikalavimams;
ETL procesų optimizavimas;
duomenų apdorojimo spartos didinimas;
autentifikavimo ir autorizavimo sprendimų diegimas;
migracija į Google Cloud infrastruktūrą;
monitoringo ir observability sprendimų diegimas;
integracijos su naująja LB paslaugų platforma kūrimas;
techninės skolos mažinimas ir architektūrinis modernizavimas.

